Алматыда 288 мүмкіндігі шектеулі адам техникалық оңалту құралымен қамтылды
DATE: 10:21, 27 Ақпан 2024 | GMT +5
TITLE: Алматыда 288 мүмкіндігі шектеулі адам техникалық оңалту құралымен қамтылды
URL: https://kaz.inform.kz/news/almatida-288-mumkndg-shekteul-adam-tehnikalik-onaltu-kuralimen-kamtildi-9310cb/
META: DATE: 10:21, 27 Ақпан 2024 | GMT +5
TOTAL WORDS: 166
AUTHOR(S):
TEXT: Алматы қаласы әкімдігінен атап өткендей, 2023 жылы мемлекеттік сатып алу арқылы 1 390 млн теңгеге 433 адам оңалтудың инновациялық техникалық құралдарымен қамтамасыз етілді. Атап айтсақ, 150 протез, 200 арба, 76 сөйлеу процессоры және 7 сүйек өткізгіш есту аппараты. «2024 жылы мүгедектігі бар 288 адамды оңалтудың инновациялық техникалық құралдарымен қамтамасыз ету үшін жергілікті бюджеттен 1 396 550 мың теңге бөлінді. Осылайша, 208 адамға 804 050 мың теңгенің арбасы берілді, 60 адамның протездік-ортопедиялық құралдарына 472 500 мың теңге жұмсалды, 20 адамның сөйлеу процессоры, сүйек өткізгіштігі бар есту аппаратына 120 000 мың теңге жұмсалды», - деп хабарлады әкімдіктен. Арнайы жабдық алғандардың бірі Бауыржан Мекенбайұлы, мүгедек арбасының сапасы жоғары екенін айтты. Фото: Алматы қаласы әкімдігі. «Мен мүгедектер арбасына өте риза болдым. Арбаның дизайны өте жоғары деңгейде жасалған, материалдардың сапасы да жақсы. Орындық өте ыңғайлы және жайлы, жұмсақ жастықтары бар, жүріп-тұруға өте ыңғайлы. Арба жеңіл әрі оңай бұрылады, тіпті тар бөлмеде де басқару оңай. Мұндай арбалар өмір сапасын жақсартуға көмектесіп, күнделікті өмірде ыңғайлылық пен жайлылықты қамтамасыз етеді» - деді Бауыржан Мекенбайұлы
